**PÁLYÁZATI FELHÍVÁS**

A Tököli Országos Büntetés-végrehajtási Intézet parancsnoka

a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 133. § alapján

pályázatot hirdet **biztonsági tiszti** beosztásba

hivatásos tiszti munkakör betöltésére.

**A hivatásos szolgálati jogviszony időtartama:**

Határozatlan idejű hivatásos szolgálati jogviszony

**Munkavégzés helye, munkarendje:**

Tököli Országos Büntetés-végrehajtási Intézet

2316 Tököl, Ráckevei út 6.

váltásos munkarend

**Illetmény és juttatások:**

**Illetménye:** A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. § és 355. §, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és betöltésükhöz szükséges követelményekről szóló 30/2015. (VI.16.) BM rendelet 6. melléklete alapján (Tiszti besorolási osztály, D besorolási kategória). A beosztás kinevezéssel történő betöltéséhez 8 év szolgálati idő szükséges, amennyiben a pályázó nem rendelkezik ennyi szolgálati idővel, a beosztás megbízássaltölthető be.

**A jelentkezés feltételei:**

* büntetlen előélet, kifogástalan életvitel,
* egészségi, pszichikai, fizikai alkalmasság,
* főiskolai vagy egyetemi diploma,
* nyertes pályázat esetén nemzetbiztonsági ellenőrzésen való megfelelés.

**A beosztáshoz szükséges kompetenciák:**

* beosztáshoz szükséges jogszabályismeret,
* jó szóbeli és írásbeli kommunikációs készség,
* önállóság,
* jó problémamegoldó, konfliktuskezelő képesség, magas szintű hivatástudat,
* biztonsági területen minimum 5 éves szakmai tapasztalat,
* felhasználói szintű Microsoft Office ismeretek,
* hatékony időbeosztás,
* jó stressz tűrés.

**A beosztáshoz tartozó főbb feladatok:**

* alárendeltségébe tartozó biztonsági feladatokat ellátó állomány tevékenységének irányítása,
* a biztonsági feladatokat ellátó állomány eligazítása, tájékoztatása, az előállítási, szállítási és egyéb intézeten kívüli őrzési, felügyeleti és ellenőrzési feladatra kijelöltek útba indítása, visszaérkezéskor fogadása,
* a biztonsági intézkedések foganatosítása,
* a fogvatartott szabadítása, hivatali időn kívül a jogszerű befogadás, visszafogadás,
* indokolt esetben intézkedik a rendkívüli események megelőzésére, megszakítására, felszámolására,
* a biztonsági tisztek részére meghatározott ellenőrzések végrehajtása, dokumentálása,
* a vonatkozó szabályzókban írtaknak megfelelően intézkedik a tiltott tárgy, anyag eszköz előtalálásakor.

**A felvételi kiválasztásnál előnyt jelent:**

* felsőfokú büntetés-végrehajtási szaktanfolyami vizsga vagy rendészeti szervező szaktanfolyami vizsga,
* biztonsági szakterületén korábban szerzett szakmai gyakorlat, tapasztalat,
* irányítói beosztásban (pl.: biztonsági főfelügyelő) szerzett 3 éves tapasztalat,
* Robotzsaru Neo, Navigator és a Főnix3 program ismerete.

**A pályázathoz kérjük mellékelni**

* a legfontosabb személyes adatokat is tartalmazó részletes szakmai önéletrajzot,
* az állami és szakmai iskolai végzettséget, képzettségeket és idegennyelv-ismeretet
* igazoló okiratok másolatait,
* motivációs levelet és a beosztás ellátásával kapcsolatos feladatok teljesítésére vonatkozó szakmai elképzeléseit,
* írásbeli hozzájáruló nyilatkozatot arra vonatkozóan, hogy a pályázati anyagot az elbírálásban résztvevők megismerhetik, abba betekinthetnek, valamint az abban foglalt személyes adatait a pályázati eljárás során kezelhetik.

**A pályázat benyújtásának módja, rendje:**

A pályázatokat a tokol.uk@bv.gov.hu címre várjuk. Kérjük feltüntetni a munkakör megnevezését: „*Pályázat biztonsági tiszt* ”. **A beosztás az elbírálást követően azonnal betölthető, legkésőbb 2021. december 1-jétől.**

Pályázat benyújtásának határideje: 2021. november 23.

Pályázat elbírálásának határideje: 2021. november 25.

A személyes meghallgatásra **2021. november 24-én** kerül sor. A benyújtott pályázatokat elbírálására az általam kijelölt bizottság tesz javaslatot, a pályázat eredményéről a pályázók legkésőbb 2021. november 25-ig írásban értesítésre kerülnek.

A részletekről felvilágosítás az intézet Személyügyi és Szociális Osztályán a 24/503-116 vagy 118 telefonszámon (NTG: 111-1500 vagy 1501), illetve e-mail-ben nemeth1.anita@bv.gov.hu címen kérhetnek.

**Tisztelettel:**

**Dr. Fábián Tamás bv. alezredes**

**parancsnok**